Diari Oficial de la Generalitat Valenciana


Sumari del DOGV 6713, del 14-02-2012 (2012/1264)

RESOLUCIÓ de 30 de gener de 2012, del director general de Qualitat Ambiental, per la qual es dóna publicitat a la Resolució de 13 de juny, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental, l'entitat SIR, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6713

Data del DOGV
:   14-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1264


Data del document
:   30-01-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 30 de gener de 2012, del director general de Qualitat Ambiental, per la qual es dóna publicitat a la Resolució de 13 de juny, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental, l'entitat SIR, SA. [2012/1264]  
«Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per l'entitat SIR, SA, amb CIF X11436927 i domicili social en el carrer de la Fragua, número 4, bloc 2 i 9, 28997, Madrid, s'emet la present resolució, de conformitat amb els següents antecedents de fet:  
  
Primer. L'entitat SIR, SA, sol·licita el 25 de maig de 2011, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a: Secció 1. Contaminació atmosfèrica  
  
Segon. El 25 de maig de 2011, la mencionada empresa aporta la documentació acreditativa de l'Entitat Nacional d'Acreditació (ENAC), com a entitat d'inspecció, conforme els requisits exigibles a les entitats col·laboradores per a la seua inscripció en el registre.  
  
  
Fonaments de dret  
  
Primer. L'Estatut d'Autonomia de la Comunitat Valenciana, aprovat per mitjà de la Llei Orgànica 5/1982, d'1 de juliol, i la seua posterior reforma aprovada per la Llei Orgànica 1/2006, de 10 d'abril, atorga a la Generalitat Valenciana en l'article 50.6, les competències de desenrotllament legislatiu i execució de la legislació bàsica de l'estat en matèria de medi ambient, sense perjuí de les facultats per a establir normes addicionals de protecció. Així mateix, l'article 49.1.3r de l'esmentat estatut conferix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
  
Segon. En l'àmbit de la Comunitat Valenciana, per mitjà de Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exercix les funcions en matèria de control de la contaminació. Pel Decret 139/2009, de 18 de setembre, s'aprova el Reglament Orgànic i Funcional de la dita conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li assigne la direcció general.  
  
  
Tercer. El Decret 229/2004, de 15 d'octubre, del Consell, i la seua posterior modificació pel Decret 29/2007, de 9 de març, del Consell, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre, indica en l'article 7 el procediment de tramitació i resolució de les sol·licituds d'inscripció en l'esmentat registre.  
Per tant, fent ús de les meues atribucions, a proposta de l'Àrea del Centre de Tecnologies Netes, resolc:  
  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat SIR, SA, amb domicili social al carrer La Farga, número 4, bloc 2 i 9, 28300 Madrid, amb el següent número d'inscripció en l'esmentat registre: número d'inscripció 93/ECMCA  
  
  
Segon  
L'entitat SIR, SA, queda inscrita en els següents camps d'actuació, d'acord amb l'abast de l'acreditació presentada, que figuren en la taula següent:  
Camps d'actuació  
Secció 1  
Contaminació atmosfèrica  
Nivell 1: entitat d'inspecció.  
Acreditació ENAC núm. 171/ei267  
Medi ambient  
Emissions de fonts estacionàries  
Aire ambient  
  
Tercer  
La inscripció en el registre únicament habilitarà a SIR, SA, en les condicions i temps establit en els annexos tècnics de les acreditacions o autoritzacions que han servit de base per a la inscripció.   
  
La dita inscripció es mantindrà mentres continue vigent la corresponent autorització o acreditació de solvència tècnica que va possibilitar la inscripció de l'entitat en el mateix. A este efecte SIR, SA, haurà de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.   
  
Quart  
Així mateix, als efectes de mantindre actualitzades les dades del registre, SIR, SA, estarà obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar la present inscripció, així com qualsevol altra variació o modificació que es produïsca en les dades inscrites, d'acord amb el que establix l'article 12 del Decret 229/2004.   
  
Quint  
Seran causes de cancel·lació de la inscripció en el registre les establides en l'article 13 del Decret 229/2004.  
  
Sext  
En tot allò no indicat en la present resolució caldrà ajustar-se al que establix el Decret 229/2004.  
Contra la present resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposa els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Paterna, 13 de juny de 2011. El director general per al Canvi Climàtic: Jorge Lamparero Lázaro».  
  
València, 31 de gener de 2012. El director general de Qualitat Ambiental: Vicente Tejedo Tormo.